“A fi pentru a şti, a şti pentru a avea, a avea pentru a putea, a putea pentru a 
face, a face pentru a fi oameni fericiți!” 

“Intru eternizarea valorilor temporale dacoromâneşti pe Terra noastră comună, 
într-o lume comterristă, a fiecăruia şi a tuturora!” 


Bucureşti, nr. 213 din 1 DECEMBRIE 2010 


COMUNICAT — APEL AL FUNDAȚIEI ACADEMIA DACOROMÂNĂ către 
NAȚIUNEA DACOROMÂNĂ 


Senatul Fundaţiei Academia DacoRomână TDC - F.A.D.R.T.D.C. este 
împuternicit să declare următoarele: 

1. De ZIUA NAŢIONALĂ A DACOROMÂNIEI, membrii Fundaţiei adresează 
tuturor dacoromânilor din ROMÂNIA, MOLDOVA şi tuturor românilor de 
pretutindeni, urări de sănătate, împlinire în cariere şi în viaţă, precum şi 
tradiționalul „LA MULȚI ANI!” Mai mult ca niciodată națiunea dacoromână are 
nevoie acum de pace şi stabilitate în ţară şi în lume. Avem convingerea că în 
aceste momente nu există nici o altă prioritate mai importantă decât apărarea 
identității naţionale, a culturii, istoriei, limbii şi tradițiilor naționale, a civilizației 


dacoromâneşti străvechi atlanto-pelasgo-ramano-traco-daco-valahe în România şi 
în Moldova, în Europa şi în toată dacoromânitatea din întreaga lume. 

2. În aceste vremuri tulburi şi fascistoide, gândurile noastre se îndreaptă către 
Armata României, către Biserica naţională ortodoxă română şi către toţi cei care 
înfăptuiesc, cugetă şi simt româneşte. 

3. In actuala conjunctură, când valorile naţionale sunt atacate pretutineni, iar 
starea naţiunii dacoromâne este de criză profundă, reamintesc gândurile lui Sun 
Tzu, ilustrul general şi strateg chinez, autorul lucrării de strategie militară antică 
„Arta războiului” în care expunea un şir de metode prin care un popor poate fi 
învins înainte să se scoată arma din teacă şi anume: 

"Discreditaţi tot ceea ce merge bine în fara inamicului. Implicaţi reprezentanții 
claselor conducătoare ai țării inamice în afaceri dubioase. Distrugeți-le reputația 
şi, la momentul potrivit, supuneţi-i disprețului propriilor concetăţeni. Utilizaţi 
creaturile cele mai ticăloase şi mai abjecte. Răspândiți discordia şi conflictele 
între cetățenii ţărilor ostile. Întărâtaţi-i pe tineri contra bătrânilor. Ridiculizaţi 
tradiţiile adversarilor. Discreditaţi-le luminătorii de conştiinţă. Induceţi în eroare 
inamicul, spre a-l conduce la temporizare. Perturbaţi, prin orice mijloace, 
intendența, aprovizionarea şi funcţionarea armatei inamicului. Slăbiţi voința 
luptătorilor inamici prin cântece şi melodii senzuale. Daţi inamicului fete şi băieţi 
tineri pentru a-i lua minţile, dar şi jad şi mătase pentru a-i zgândări ambițiile. Fiţi 
generoşi în promisiuni şi recompense pentru informaţii. Infiltraţi-vă peste tot 
spionii. Bazaţi-vă pe trădătorii care se găsesc în rândurile inamice. Făceţi-l pe 
adversar să creadă că mai există o posibilitate de a se salva. Apoi, LOVIŢI. ” 

4.Astăzi, chemăm toate forțele culturale responsabile ale românilor de 
pretutindeni, pe toţi cei care se revendică din trunchiul dacic peste care s-au altoit 
şi alte mlădițe, să susțină inițiativa Renaşterii Naţionale DacoRomâneşti, a 
desăvârşirii revoluţiei de unitate națională, a înfăptuirii străvechiului proiect dacic, 
care a constituit şi constituie idealul unității noastre naționale de la marele rege 
Burebista! 

Tempus omnia vincit! 

“Întru eternizarea valorilor temporale dacoromâneşti pe Terra noastră comună, 
într-o lume comterristă, a fiecăruia şi a tuturora! 


pentru SENATUL FUNDAȚIEI ACADEMIA DACOROMÂNĂ “ TEMPUS 
DACOROMÂNIA COMTERRA” 
dr. Geo Stroe, preşedinte fondator 

